CPF โบรกแนะซื้อเป้า 32.50 บาท จับตากำไร Q3 ฟื้นแกร่งแตะ 6.5 พันล้าน
CPF โบรกแนะซื้อเป้า 32.50 บาท จับตากำไร Q3/65 ฟื้นแกร่งแตะ 6.5 พันล้าน รับราคาหมูไก่พุ่ง-ไฮซีซั่นส่งออก ลุ้นทั้งปีกำไรทะลุ1.66 หมื่นล้าน
CPF โบรกแนะซื้อเป้า 32.50 บาท จับตากำไร Q3/65 ฟื้นแกร่งแตะ 6.5 พันล้าน รับราคาหมูไก่พุ่ง-ไฮซีซั่นส่งออก
22 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (22 ส.ค.65) ว่า บริษัท เจริญโภคภัณฑ์อาหาร จำกัด (มหาชน) หรือ CPF ราคาเป้าหมาย 32.50 บาท คาดกำไรปกติไตรมาส 3/2565 โดดเด่น ที่ 6,523 ล้านบาท ฟื้นตัวเทียบช่วงเดียวกันของปีก่อน,โต 99% เทียบไตรมาสก่อนหน้า)
โดยผลงานคาดเติบโตสูงเทียบช่วงเดียวกันของปีก่อน จากยอดขายและ GPM เพิ่มขึ้นตามฤดูกาลซึ่งเป็น high season โดยได้ประโยชน์จาก 1.ค่าเงินบาทอ่อนค่า 2.ปริมาณและราคาส่งออกไก่เพิ่มขึ้น 3.ราคาไก่-หมูไทยเพิ่มขึ้น 4.ราคาหมูเวียดนามเพิ่มขึ้น และ 5.ราคาหมูจีนเพิ่มจนผ่านจุดคุ้มทุนแล้วจากราคาไก่-หมูที่เพิ่มขึ้น โดยประเมินกำไรปี 2565 ที่ 1.66 หมื่นล้านบาทโต 28%
ด้านราคาหุ้นซื้อขายบน PER22F เพียง 13 เท่า และแนวโน้มกำไรโดดเด่นในไตรมาส 3/2565 อีกทั้งราคาเนื้อสัตว์อยู่ระดับสูง นอกจากนี้ ไตรมาส 3/2565 เป็น high season ของการส่งออก และต้นทุนถั่วเหลืองมีแนวโน้มปรับตัวลดลง